Document ID: /fineweb-2-swissfilter-quality_10-filterrobots/filtered/02823.jsonl.gz/109

U srijedu 19. svibnja 2014. održana je u hotelu Sonne u Beringenu (SH) godišnja skupština Gastro Schaffhausen. Ova strukovna udruga okuplja gastronome, ugostitelje i djelatnike u turizmu s područja Schaffhausena i dio je nacionalnog saveza Gastro Suisse. Mnogima nije poznato da je gastronomija, zajedno s turizmom, grana privrede koja zapošljava velik broj radnika i da odluke koje ta udruga donosi često imaju velik odjek u javnom i političkom životu; npr. u nedavno održanom referendumu o najnižoj plaći ili planiranoj inicijativi o porezu na dodanu vrijednost (MwSt-Initiative).
Na spomenutoj skupštini u Beringenu za novog predsjednika Kantona Schaffhausen izabran je Tomislav Babić. Njegov izbor nije slučajan. U njegovoj firmi RTM Hotels & Restaurants AG zapošljava jako puno ljudi, a i aktivan je u udruzi. Ovo je prvi Hrvat u Schaffhausenu (možda i u Švicarskoj) na čelu jedne strukovne udruge, a koliko je važna uloga koju obnaša najbolje govore činjenice da su svi mediji, elektronski i tiskovni, to opširno popratili. Tako je dnevni list Schaffhauser Nachrichten u svom proširenom izdanju od srijede 21. svibnja objavio na zaglavlju naslovnice fotografiju Babića i poklonio pola stranice, a tjednik Schaffhauser Bock gotovo cijelu stranicu (uključujući i tekst o inicijativi). Oglas pri dnu stranice također se odnosi na jedan restoran iz RTM grupe (Hombergerhaus), a oglas je kreacija firme Ivic Werbung.
Klikom na jednu od fotografija možete je dobiti u punoj veličini.
tekst i foto: Ivan Ivić
{gallery}stories/foto/gospodarstvo/babic_gastro/{/gallery}